„Beavatkozás tervezése a MÁV Zrt. Dombóvár egykori fatelítő, valamint Dorog v.á., továbbá Nagykanizsa Gépészet és Szertár területén”
elnevezésű szolgáltatás beszerzésére irányuló eljárás

1. rész Dombóvár egykori fatelítő területe


A feladat rövid leírása
[bookmark: _GoBack]
A Dombóvár, Kórház u. 8. 2940/2.; 2963/3-4. hrsz., egykori fatelítő üzem, valamint a környező ingatlanok területén a vonatkozó jogszabályoknak megfelelően tényfeltárást végeztek (Tényfeltárási záródokumentáció: 1. sz. melléklet). A tényfeltárást elfogadó TOG/81/01116-20/2021. számú határozat (2. sz. melléklet) műszaki beavatkozási terv készítésére kötelezte a MÁV Zrt.-t. 

Ajánlattevő feladata

A beavatkozási terv elkészítése a TOG/81/01116-20/2021. számú határozatban és a felszín alatti vizek védelméről szóló 219/2004 (VII. 21.) Korm. rendeletben foglaltak maradéktalan teljesítésével, szükség esetén részletes költségbecslés és munkaterv összeállítása táblázatos formában.

Teljesítési és kötbérterhes határidők

A teljesítési határidők tekintetében a teljesítés minden esetben a hiánytalan és műszaki ellenőr által elfogadott dokumentáció hatósági elfogadása. Az esetlegesen kiírt hiánypótlási, tényállás tisztázási felhívások során a műszaki ellenőr megkeresése alapján a kötelezettségek határidőre történő teljesítésére a kért kiegészítéseket el kell végeznie az Ajánlattevőnek. 

Valamennyi dokumentációt kizárólag elektronikus módon, szerkeszthető (.doc) és nem szerkeszthető (.pdf) változatban kell megküldeni az Ajánlatkérő részére. A dokumentációk véglegestésére/javítására, azok benyújtási határidejének betartását is figyelembe véve, Vállalkozónak 2 alkalom áll rendelkezésére (dokumentációnként). Határidő mulasztás esetén (amennyiben az Vállalkozónak felróható okokból pl. késői megküldés, 2 alkalomnál több javítás) következik be, a szerződés szerinti kötbérek érvényesíthetők.

A tervezést, a dokumentációk elkészítését a mindenkor érvényes jogszabályok, előírások, szabványok szerint kell elvégezni a MÁV Csoport utasításai és előírásai figyelembevételével és azok betartása mellett.

60 napon belül kell elkészíteni a felszín alatti vizek védelméről szóló 219/2004. (VII. 21.) Kormányrendelet 8. sz. melléklete szerinti tartalmi és formai követelményeknek megfelelően elkészített dokumentáció első olvasati példányát az Ajánlatkérő műszaki ellenőrének. A műszaki ellenőr 10 munkanapon belül véleményezi azt, és ez alapján a nyertes Ajánlattevő köteles véglegesíteni azt további 15 munkanapon belül. A véglegesített beavatkozási terv átadását követően 15 munkanapon belül részletes árazatlan költségvetést kell készíteni, ami tartalmazza a beépítendő anyagok, eszközök felsorolását, a szükséges mennyiségeket, tervező által elfogadott minőségi követelményeket.


A hatósági kapcsolattartás kizárólag az Ajánlatkérő kompetenciája, Ajánlattevő önállóan nem folytathat egyeztetéseket, tárgyalásokat a hatósággal, közvetlenül dokumentációt, engedélyes terveket nem nyújthat be. Bármilyen hatósági egyeztetés kizárólag az Ajánlatkérő részvételével történhet.

Ajánlattevő feladatát képezi, díjait ajánlatában szerepeltetnie kell:

A tételes költségvetésben lévő feladatok elvégzése.

A vállalási díjnak tartalmaznia kell a feladat elvégzése során fellépő valamennyi munkát és költséget, valamint az adminisztratív munkák ellenértékét.

Ajánlattevő feladatát NEM képezi, díjait ajánlatában NEM kell szerepeltetnie:

Hatósági és egyéb hatósági eljárási díjak.

Mellékletjegyzék:

1. sz. melléklet: Tényfeltárási záródokumentáció a MÁV Zrt. Dombóvár egykori fatelítő üzem (Dombóvár, Kórház u. 8.; 2963/3-4 hrsz.) és környezetében – Kristály Környezetgazdálkodási, Szolgáltató Kft., 2018. november-2021. március
2. sz. melléklet: TOG/81/01116-20/2021. számú határozat másolata

